GroenboontjiebredieBestanddele 25 ml botter of olie 1,5 kg skaapvleis met been, in stukkies gesny 2 uie, gekap 1 groen soetrissie, ontpit en gekap (opsioneel) 2 tamaties, geskil en in blokkies gesny 10 ml sout 500 ml kookwater 750 ml gekerfde groenbone 4 aartappels, in blokkies gesny 5 ml sout 2,5 ml varsgemaalde swartpeper 2,5 ml varsgerasperde neutmuskaat 15 ml mielieblom of souspoeier (ongeveer) Metode 1. Verhit die botter of olie en verbruin die vleis in sarsies. Skep die vleis uit en hou eenkant. 2. Braai die ui en soetrissie vir ’n paar minute. Voeg die tamaties by en roerbraai vir nog ’n paar minute. 3. Voeg die vleis, 10 ml sout en kookwater by, bedek en stowe vir 1½ uur. 4. Voeg die groenbone by en stowe vir nog ’n halfuur.Vul die water aan indien nodig. 5. Voeg die aartappelblokkies by en strooi 5 ml sout oor. Roer goed deur en stowe vir nog ’n halfuur. 6. Voeg die swartpeper en neutmuskaat by, asook die mielieblom of souspoeier wat met ’n bietjie water tot ’n gladde pasta gemeng is. Prut totdat die sous verdik.